CELEX: 62021TN0135
Language: et
Date: 2021-03-03 00:00:00
Title: Kohtuasi T-135/21: 3. märtsil 2021 esitatud hagi – Trasta Komercbanka versus EKP

31.5.2021   
            
            
               ET
            
            
               Euroopa Liidu Teataja
            
            
               C 206/27
            
         
      3. märtsil 2021 esitatud hagi – Trasta Komercbanka versus EKP
      (Kohtuasi T-135/21)
      (2021/C 206/35)
      Kohtumenetluse keel: inglise
      
         Pooled
      
      
         Hageja: Trasta Komercbanka AS (Riia, Läti) (esindaja: advokaat O. Behrends)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  mõista kostjalt välja rahaline hüvitis kahju eest, mida hageja kandis kostja 3. märtsi 2016. aasta otsuse ECB/SSM/2016 – 529900WIPOINFDAWTJ81/1 WOANCA-2016-0005 tõttu, millega võeti ära hageja tegevusluba;
               
            
                  —
               
               
                  määrata, et varaline kahju koos intressiga, alates 3. märtsist 2016 kuni käesolevas kohtuasjas otsuse kuulutamiseni, ulatub vähemalt 126 miljoni euroni, millele lisandub viivis alates kohtuotsuse kuulutamisest kuni summa täieliku tasumiseni; ning
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, mille kohaselt kostja ei pööranud nõuetekohast tähelepanu menetluslikele rikkumistele. Nende hulka kuulub nii tõik, et Läti FKTK (1) otsustas vahetult enne tegevusloa äravõtmise menetluse algust, et tegevusloa äravõtmine ei olnud põhjendatud, kui ka tõsiasi, et see asjaolu jäeti hiljem välja FKTK taotlusest tegevusluba ära võtta. Hageja heidab täiendavalt ette seda, et FKTK kõige hiljutisema ingliskeelse otsuse teksti moonutati. Täiendavalt välja toodud menetluslikud rikkumised puudutavad suutmatust tõhusalt reageerida Läti ja Euroopa ametnike potentsiaalselt korruptiivsele käitumisele seoses kõnesoleva juhtumiga.
               
            
                  2.
               
               
                  Teine väide, et kostja rikkus materiaalõigusnorme, toimides vaidlusalust otsust vastu võttes väljaspool oma volitusi, eelkõige seoses rahapesu küsimustega ja vääralt eeldades, et esines alus tegevusloa äravõtmiseks.
               
            
                  3.
               
               
                  Kolmas väide, mille kohaselt hageja kandis arvestatavat rahalist kahju, eriti ettevõtte likvideerimise tõttu tegevusloa õigustamatu äravõtmise tagajärjel.
               
            
                  4.
               
               
                  Neljas väide, mille kohaselt tegevusloa äravõtmise ja hageja kantud kahju vahel on põhjuslik seos.
               
            
         (1)  Finants- ja kapitaliturgude komisjon.